Nordjyllands Politi har natten til lørdag anholdt flere i det nordjyske natteliv. En er blevet anholdt i Jomfru Ane Gade, mens to unge mænd er blevet anholdt for beruselse og uro i Hjørring. - Vi har haft nogle anholdelser i nat, primært for uro og beruselse i nattelivet, siger vagtchef ved Nordjyllands Politi, Jan Stagsted. Også i Nørresundby og Frederikshavn blev der foretaget anholdelser, og turen blev ekstra lang for den unge mand i Frederikshavn, der måtte overnatte hos politiet i Aalborg fordi cellerne i Hjørring var optaget. Nordjyllands Politi fik desuden fat i et par spritbilister.

Opsummering:
Nordjyllands Politi har natten til lørdag anholdt flere for uro og beruselse i det nordjyske natteliv.